Source: http://docplayer.fi/2005033-Vierasvelkavakuudenantajan-vakuusvelkojan-ja-konkurssipesan-asema-takaisinsaantilain-mukaisessa-peraytymistilanteessa.html
Timestamp: 2017-09-26 15:15:02+00:00
Document Index: 2978335

Matched Legal Cases: ['KKO ', 'KKO ', 'KKO ', 'kko ', 'kko ', 'tuomioistuin ', 'tuomioistuin ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ']

Vierasvelkavakuudenantajan, vakuusvelkojan ja konkurssipesän asema takaisinsaantilain mukaisessa peräytymistilanteessa - PDF
Vierasvelkavakuudenantajan, vakuusvelkojan ja konkurssipesän asema takaisinsaantilain mukaisessa peräytymistilanteessa
Download "Vierasvelkavakuudenantajan, vakuusvelkojan ja konkurssipesän asema takaisinsaantilain mukaisessa peräytymistilanteessa"
Siiri Myllymäki
1 Vierasvelkavakuudenantajan, vakuusvelkojan ja konkurssipesän asema takaisinsaantilain mukaisessa peräytymistilanteessa Lapin yliopisto Oikeustieteellinen tiedekunta Pro Gradu tutkielma Taina Järvinen Insolvenssioikeus Kevät 2015
2 i Lapin yliopisto, oikeustieteiden tiedekunta Työn nimi: Tekijä: Vierasvelkavakuudenantajan, vakuusvelkojan ja konkurssipesän asema takaisinsaantilain mukaisessa peräytymistilanteessa Taina Järvinen Opetuskokonaisuus ja oppiaine: Insolvenssioikeus Työn laji: Tutkielma x Laudaturtyö Lisensiaatintyö Kirjallinen työ Sivumäärä: Vuosi: 2015 Tiivistelmä: Käsittelen tutkielmassani takaisinsaantilain 19 ja 21.2 :n säännöksiä ja niiden vaikutusta vakuudenantajan, vakuusvelkojan ja konkurssipesän asemaan ja oikeuksiin takaisinsaantilain mukaisessa peräytymistilanteessa. Vierasvelkavakuuksin turvatun velan maksu lakkauttaa velallisen ja velkojan välisen velkasuhteen. Velkasuhteen päättyminen vapauttaa vakuudenantajan vakuusvastuusta, jolloin hän on oikeutettu saamaan myös velan vakuudeksi antamansa vakuudet takaisin. Velallisen jouduttua konkurssiin velkojan saaman maksun peräytymistä arvioidaan TakSL 19 :n perusteella. TakSL 21.2 :n mukaan arvioidaan puolestaan vakuudet takaisin saaneen vakuudenantajan korvausvelvollisuutta. Käsittelen aihetta takaisinsaantilain historian ja kehityksen kautta. Sen jälkeen selvennän takaisinsaantiin liittyvää asiavaltuutta ja kanneoikeutta. Käyn läpi myös vierasvelkapanttausta ja takauslakiin sisältyviä yksityishenkilöä suojaavia pakottavia säännöksiä. Velkojan saaman maksun peräytymistä ja vakuudenantajan korvausvelvollisuutta tarkastelen lain esitöiden, lainsäädännön, oikeustapausten ja oikeuskirjallisuudessa esitetyn pohjalta. Tuon esille myös muun asiaan vaikuttavan lainsäädännön. Takaisinsaantiin liittyviä asioita ratkaistaessa on aina ensin tarpeen selvittää myös tuomioistuimen toimivaltaa ja sovellettavaa lakia koskevia kysymyksiä. Niitä koskevien asioiden osalta tutkielmassa on omat osionsa. Tutkielman loppuosassa käsittelen aihetta oikeustapausten ja oikeuskirjallisuudessa esitetyn pohjalta. Pyrkimyksenä on selventää siihen liittyvää problematiikkaa ja lain tulkintaan.
3 ii Avainsanat: Vierasvelkavakuus, maksun peräytyminen, vakuuden uudelleen asettaminen tai sen arvon korvaaminen, konkurssi, takaisinsaanti Muita tietoja: Suostun tutkielman luovuttamiseen Rovaniemen hovioikeuden käyttöön x Suostun tutkielman luovuttamiseen kirjastossa käytettäväksi x Suostun tutkielman luovuttamiseen Lapin maakuntakirjastossa käytettäväksi x
4 iii Sisällysluettelo 1. JOHDANTO KONKURSSIOIKEUDEN JA TAKAISINSAANNIN SYNTY JA KEHITYS Historiaa konkurssioikeuden ja takaisinsaannin kehittymisestä Suomen konkurssilainsäädännön kehitys Pohjoismaiden välisen yhteistyön merkitys konkurssilaisäädännölle Uusi konkurssilaki ja takaisinsaantilain eriytyminen omaksi laikseen YLEISTÄ TAKAISINSAANNISTA Takaisinsaantivaatimusten esittäminen Velkojien ja konkurssipesän itsenäinen asiavaltuus Asiavaltuus julkisselvityksessä Sopimus konkurssin varalta Takaisinsaanti dispositiivisena riita-asiana Päätöksenteko takaisinsaantimenettelyn aloittamisesta Konkurssipesän tekemä sovinto ja sen merkitys asianosaisille Tuomioistuimen toimivalta takaisinsaantiasiassa Toimivalta TakSL 23 :n mukaan Prorogaatiosopimus Suomen tuomioistuimen kansainvälinen toimivalta Maksukyvyttömyysasetus ja sen merkitys takaisinsaantikanteisiin ja tuomioistuimen toimivaltaan Tuomioistuimen toimivalta toisessa jäsenvaltiossa kotipaikan omaavaa vastaajaa vastaan Tuomioistuimen toimivalta jäsenvaltion ulkopuolella kotipaikan omaavaa vastaajaa vastaan Maksukyvyttömyysasetuksen uudistaminen Sovellettavan lain valinta Konkurssimaan laki eli lex concursus MKA:n mukainen lain valinta ja torjuntastatuutti... 36
5 iv Lain valinta kansainvälisessä yksityisoikeudessa noudatettavien periaatteiden mukaan YLEISTÄ VIERASVELKAPANTTAUKSESTA Panttaus toisen velasta Takauslain suojasäännökset Sopimus vierasvelkapanttauksesta Sopimuksen pätemättömyydestä VAKUUSVELKOJAN SAAMAN MAKSUN PERÄYTYMINEN JA VAKUUDEN-ANTAJAN PALAUTUSVELVOLLISUUS TAKAISINSAANTILAIN 19 JA 21.2 :N MUKAAN Takaisinsaantilain 19 ja 21.2 :n säännökset ja niiden liityntä toisiinsa Vahingollisuus oikeustoimen peräytymisen edellytyksenä Takaisinsaantilain 19 :n merkitys velkojan asemaan ja oikeuksiin Vierasvelkavakuudella turvatun velan maksun peräytyminen Velkojan vilpittömän mielen merkitys Vakuuden uudelleen asettaminen tai sen arvon korvaaminen Vakuudenantajan korvausvelvollisuuden tosiasiallisen toteutumisen merkitys velkojan maksun peräytymiselle Vakuuden pidättäminen vakuusvelkojan suojana Takaisinsaantilain 21.2 :n merkitys vakuudenantajalle 19 :ssä tarkoitetuissa tapauksissa Yksityistä vierasvelkapantinantajaa suojaavat säännökset Luotonantajan tiedonantovelvollisuus Oikeus sovitteluun luotonantajan tiedonantovelvollisuuden laiminlyönnin vuoksi Kolmannen korvausvelvollisuuden arvionti itsenäisesti Korvausvelvollisuuden liitännäisyys päävelkasuhteeseen Vastavakuuksien huomioonottaminen vakuudenantajan suojana Määräaika vakuudenantajaa kohtaan nostettavissa kanteissa Velkojan kanne vakuudenantajaa vastaan Konkurssipesän kanne vakuudenantajaa vastaan... 77
6 v 5.6 Konkurssivalvonnan merkitys velkojan ja vierasvelkapanttauksen antajan asemaan ja oikeuksiin VIERASVELKAVAKUUDENANTAJAN PALAUTUS- JA KORVAUS-VELVOLLISUUDEN ARVIOINTI Vakuudenantajan palautus- ja korvausvelvollisuuden arviointia oikeustapausten valossa KKO 1996: Argumentointia ratkaisun perusteluista KKO 2008: Argumentointia ratkaisun perusteluista KKO 2009: Argumentointia ratkaisun perusteluista Oikeuden väärinkäytön kielto Johtopäätöksiä LOPUKSI... 94
7 vi LÄHDELUETTELO Kirjallisuus Aurejärvi Erkki Takaus, Jyväskylä 2001 Aurejärvi Erkki Hemmo Mika Luotto-oikeuden perusteet, Helsinki 2006 Havansi Erkki Suomen konkurssioikeus, Helsinki 1991 Havansi Erkki Määräajat ja oikeudenkäynti, Porvoo 2004 Hupli Tuomas Kaisto Janne Kontturi Mikko Koulu Risto Koulu Risto Konkurssitakaisinsaanti oikeudenkäyntinä, Vantaa 2006 Oikeustoimen peräyttämisestä kunkurssitakaisinsaannissa, Vaajakoski 2006 Konkurssitakaisinsaannista Euroopan unionissa, Defensor Legis 6/2013 Kansainvälisen prosessi- ja insolvenssioikeuden pääpiirteet, Jyväskylä 2001 Palutus- ja korvausvastuu konkurssitakaisinsaannissa, Helsinki 1999 Könkkölä Mikko Linna Tuula Konkurssioikeus, Helsinki 2013 Lennander Gertrud Återvinning i konkurs, Vantaa 2013 Leppänen Tatu Linna Tuula Vahinkoedellytys konkurssitakaisinsaannissa, Jyväskylä 1992 Actio Pauliana - Actio Europensis? Some Cross- Border Insolvency Issues, Journal of Private International Law, 2014 Linna Tuula Oikeuskäytäntöä, Lakimies 5/2009 Linna Tuula Linna Tuula Oikeuden väärinkäytön kielto ja sen sovelluksia, Lakimies 4/2004 Saatavan lopullinen vanhentuminen, takaus ja velkajärjestely, Lakimies 5/2007 Niemi Matti Maakaaren järjestelmä III, WSOYpro 2010
8 vii Tammi-Salminen Eva Tuomisto Jarmo Vakuussitoumuksen liitännäisyys, takaisinsaantilain tulkintaperiaatteet ja luottamuksensuoja, Lakimies 4/2010 Takaisinsaannin vahinkoedellytyksestä viimeaikaisessa korkeimman oikeuden käytännössä, Lakimies 2/2006 Tuomisto Jarmo Oikeustapauksia, Lakimies 4/2001 Tuomisto Jarmo Sopimus ja insolvenssi, Helsinki 2010 Tuomisto Jarmo Takaisinsaanti, Helsinki 2012 Tuomisto Jarmo Tuomisto Jarmo Vierasvelkavakuus ja velallisen insolvenssista johtuva takaisinsaantiriski oikeuskäytännön valossa, Helsingin yliopiston kirjaston verkkojulkaisu 2010, Vierasvelkavakuus, velanmaksu ja konkurssitakaisinsaanti, Lakimies 5/1998 Virgós Miguel Garcimartin Francisco The European Insolvency Regulation: Law and Practice, Kluwer Law International 2004 Virgós Miguel Schmit Etienne Report on the Convention of Insolvency Proceeding 988.pdf Welamson Lars Mellqvist Mikael Konkurs, Stockholm 2003 Welamson Lars Mellqvist Mikael Konkurs och annan insolvensrätt, Visby 2013 Wuolijoki Sakari Hemmo Mika Pankkioikeus, Talentum 2013 Virallisaineisto HE 102/1990 HE 189/1998 KM 1978:37 Hallituksen esitys Eduskunnalle takaisinsaantia konkurssipesään koskevaksi lainsäädännöksi Hallituksen esitys Eduskunnalle takausta ja vierasvelkapanttausta koskevaksi lainsäädännöksi Konkurssioikeuden kehittämiskomitean mietintö, Helsinki 1978
9 viii U 1/2013 vp Valtioneuvoston kirjelmä eduskunnalle ehdotuksesta Euroopan parlamentin ja neuvoston asetukseksi (maksukyvyttömyysasetuksen muuttaminen) Säädökset Euroopan yhteisön maksukyvyttömyysasetus 1346/2000 Kuluttajansuojalaki 38/1978 Konkurssilaki 120/2004 Korkolaki 633/1982 Laki finanssivalvonnasta 878/2008 Laki luottolaitostoiminnasta 121/2007 Laki takaisinsaannista konkurssipesään (758/1991) Laki takauksesta ja vierasvelkapanttauksesta 361/1999 Laki velan vanhentumisesta 728/2003 Laki velkojien maksunsaantijärjestyksestä 1578/1992 Laki varallisuusoikeudellisista oikeustoimista (228/1929) Laki yrityksen saneerauksesta 47/1993 Laki yksityishenkilön velkajärjestelystä 57/1993 Oikeudenkäymiskaari 4/1734 Työsopimuslaki 55/2001 Ulosottokaari 705/2007 Komission asetusehdotus maksukyvyttömyysmenettelyistä annetun neuvoston asetuksen (EY) N:o 1346/2000 muuttamisesta (KOM (2012) 744 lopullinen) Ruotsin konkurssilaki: Konkurslag (672/1987) Oikeuskäytäntö EU:n tuomioistuin C-557/13, EU:C:2015:227 EU:n tuomioistuin C-328/12, EU:C:2014:6 EU:n tuomioistuin C-339/07, EU:C:2009:83
10 ix EY:n tuomioistuimen julkisasiamiehen ratkaisu , C-339/07 Christopher Seagon/Frick Teppichboden Supermärkte GmbH vs. Deko Marty Belgium NV KKO 2014:100 KKO 2014:99 KKO 2012:63 KKO 2011:25 KKO 2009:69 KKO 2009:21 KKO 2008:46 KKO 2006:108 KKO 2002:114 KKO 2000:110 KKO 2000:76 KKO 1997:198 KKO 1996:93 KKO 1995:35 HHO 2000:3551 VHO 2001:527 Ruotsin korkein oikeus Ö Muut lähteet
11 x LYHENTEET HO KKO KonkL Hovioikeus Korkein oikeus Konkurssilaki MKA Euroopan yhteisön maksukyvyttömyysasetus 1346/2000 OK OikTL TakL TakSL TSL UK Oikeudenkäymiskaari Laki varallisuusoikeudellisista oikeustoimista Laki takauksesta ja vierasvelkapanttauksesta Laki takaisinsaannista konkurssipesään Työsopimuslaki Ulosottokaari
12 1 VIERASVELKAVAKUUDENANTAJAN, VAKUUSVELKOJAN JA KONKURSSIPESÄN ASEMA TAKAISINSAANTILAIN TARKOITTAMASSA PERÄYTYMISTILANTEESSA 1. JOHDANTO Käsittelen tutkielmassani eri oikeuslähteiden ja oikeustapausten kautta takaisinsaantilain 19 ja 21.2 :n säännöksiä ja niiden vaikutusta vakuudenantajan, vakuusvelkojan ja konkurssipesän asemaan ja oikeuksiin takaisinsaantilain mukaisessa peräytymistilanteessa. TakSL 19 suojaa vilpittömässä mielessä olevaa velkojaa konkurssipesän takaisinsaantivaatimuksilta. Vakuudenantajan palautus- ja korvausvelvollisuutta arvioidaan puolestaan TakSL 21.2 :n perusteella. Tutkielman alussa käyn lyhyesti läpi Suomen konkurssi- ja takaisinsaantilainsäädännön historiaa ja kehitystä. Vertaan Suomen takaisinsaantilain säännöksiä myös vastaaviin Ruotsin konkurssilakiin sisältyviin säännöksiin (Konkurslag 1987/672, kap.4). Tuon esille niitä yhtäläisyyksiä ja tulkintoja, joita säännöksistä on lain esitöissä, oikeuskäytännössä ja oikeuskirjallisuudessa esitetty. Kansalliseen ja rajat ylittävään takaisinsaantimenettelyyn liittyen käsittelen myös tuomioistuimen toimivaltaa ja lainvalintaa koskevia kysymyksiä. Tarkastelen velkojan saaman maksun peräytymistä ja vakuudenantajan korvausvelvollisuutta kolmikanta-asetelman, vakuudenantajan, vakuudensaajavelkojan ja konkurssipesän näkökulmasta, heidän asemansa ja oikeutensa huomioon ottaen. Konkurssimenettelyä säätelee konkurssilaki (jälj. KonkL), ja oikeustoimien peräyttämiseen eli takaisinsaantiin sovelletaan takaisinsaannista konkurssipesään annettua lakia (jälj.takaisinsaantilaki tai TakSL). Takaajan asemasta ja oikeuksista on säännökset takauksesta ja vierasvelkapanttauksesta annetussa laissa (jälj. takauslaki tai TakL). Suorituksen peräytyessä takaisinsaannin vuoksi TakL 15 :ssä viitataan takaisinsaantilain säännöksiin. Vakuudenantajan ja vakuudensaajan kannalta merkitystä on myös kanteen vireille saattamista koskevilla määräajoilla sekä velan vanhentumista koskevalla lailla. Konkurssimenettely aloitetaan velallisen varojen ja velkojen selvittämisellä. Omaisuuden realisoinnin ja mahdollisten takaisinsaantikanteiden kautta konkurssipesään kertyy varoja, jotka jaetaan menettelyn päätteeksi velkojille heidän saataviensa mukaisina jakoosuuksina.
13 2 Oikeustoimen peräytymistä eli takaisinsaantia on mahdollista vaatia sen jälkeen, kun konkurssimenettely on aloitettu. Takaisinsaannin tarkoituksena on palauttaa ennen konkurssia ja tehtyjä oikeustoimia vallinnut tilanne ennalleen ja turvata sitä kautta velkojien oikeuksia konkurssimenettelyssä. Pyrkimyksenä on myös kasvattaa velkojille suoritettavien jakoosuuksien määrää. Takaisinsaantilailla turvataan velkojien keskinäistä yhdenvertaisuutta ja tasa-arvoa velallisen konkurssissa. Oikeustoimi peräytyy, jos se on tehty takaisinsaantilaissa erikseen määritellyssä ajassa ennen TakSL 2 :ssä tarkoitettua määräpäivää. Määräpäivä tarkoittaa sitä päivää, jolloin konkurssihakemus tuli vireille. Tästä määräpäivästä taaksepäin laskettavaa aikaa nimitetään takaisinsaantiajaksi eli kriittiseksi ajaksi. 1 Kriittisenä aikana tehty oikeustoimi peräytyy, jos siitä on aiheutunut vahinkoa yleiselle velkojataholle. Lisäksi edellytetään usein myös sitä, että velallinen oli maksukyvytön oikeustointa tehtäessä tai, että tehty oikeustoimi johti maksukyvyttömyyteen. Vahingolliseksi oikeustoimi katsotaan silloin, kun sillä on joko yksin tai yhdessä muiden toimenpiteiden kanssa suosittu sopimattomasti toista velkojaa, siirretty omaisuutta velkojien ulottuvilta tai lisätty velallisen velkoja. Vahingollisuus ilmenee velkojille maksettavavan jako-osuuden määrän vähentymisenä. Velkojan saaman maksun peräytymistä ja vakuudenantajan palautus- tai korvausvelvollisuutta koskeva asia tulee arvioitavaksi silloin, kun velallinen on ennen konkurssia maksanut vierasvelkavakuuksin turvatun velkansa velkojalle ja tämä on maksun johdosta palauttanut vakuuden takaisin vakuudenantajalle. TakSL 19 suojaa vilpittömässä mielessä ollutta velkojaa, jolla on myös TakSL 21.2 :n perusteella oikeus vaatia vakuudenantajalta vakuuden uudelleen asettamista tai sen arvon korvaamista Saman säännöksen nojalla myös konkurssipesällä on oikeus esittää vaatimuksia suoraan vakuudenantajaa kohtaan. 2. KONKURSSIOIKEUDEN JA TAKAISINSAANNIN SYNTY JA KEHITYS 2.1 Historiaa konkurssioikeuden ja takaisinsaannin kehittymisestä Jo varhainen roomalainen oikeus turvasi velkojien asemaa velallisen maksukyvyttömyystilanteessa (roomalainen XII taulun laki, n. 450 ekr.). Roomalaisen oikeuden mukaan ensimmäisen oikeustoimen peräyttämisen muoto oli velallisen kiinniotto (Actio per manus iniectio). Velalliseen kohdistuvan täytäntöönpanon mukaan velkojalla, jonka oikeus oli 1 Tuomisto, Takaisinsaanti, 2012, s. 11
14 3 tuomiolla tai tunnustuksella vahvistettu, oli oikeus ottaa velallinen kiinni, myydä perheineen orjaksi tai surmata ja paloitella, jos tämän omaisuus ei riittänyt velkojen maksamiseen. Velalliseen kohdistuva täytäntöönpanomenettely kehittyi tuosta hieman lievempään suuntaan. Silloin, jos velallinen ei pystynyt määräajassa maksamaan velkaansa, otettiin käyttöön tämän koko omaisuutta koskeva takavarikointimenettely (missio in bona). Tätä oikeutta velkojan tuli hakea tuomarilta (praetor). Menettelyn alkamisesta tiedotettiin myös muita velkojia. Velkojien joukosta valittiin pesänhoitaja, joka myi velallisen koko omaisuuden julkisella huutokaupalla. Maineen menetyksen lisäksi (infamia) velallinen jäi usein vielä velkavastuuseen ja menetti vapautensa. 2 Keisari Augustuksen aikana velallisen asemaan tuli hieman parannuksia. Velallinen sai oikeuden luovuttaa omasta hakemuksestaan omaisuutensa velkojiensa valtaan silloin, jos hän pystyi todistamaan, että ylivelkaisuus ei ollut johtunut hänestä itsestään (cessio bonorum). Näin hän välttyi infamialta eli häpeäseuraamukselta. Vilpillisessä mielessä eli velkojien vahingoittamistarkoituksessa (in fraudem creditorum) tehtyjä velallisen oikeustoimia oli mahdollisuus peräyttää. Paulus niminen henkilö ( ekr) myötävaikutti osaltaan tämän menettelyn kehittymiseen. Hän toi esille näkemyksensä velan henkilökohtaisuudesta ja tahdonvaltaisuudesta sekä velkojan oikeudesta saada peräytetyksi toimet, joita oli tehty velkojien vahingoksi. Vilpillisesti ja muiden velkojien vahingoittamistarkoituksessa toiminut osapuoli joutui luovuttamaan saamansa omaisuuden konkurssipesälle. Myöhemmin tämä kannetyyppi tuli tunnetuksi Actio Pauliana nimellä. Sitä pidetään edelleen takaisinsaantilainsäädännön perustana ja alkumuotona. Rooman vallan luhistumisen jälkeen konkurssioikeuden seuraava huomionarvoinen kehitysvaihe tapahtui keskiajan lopulla. Konkurssioikeus kehittyi voimakkaasti etenkin Pohjois- Italian kaupunkivaltioissa. Aikakaudelta on peräisin myös englanninkielisen bankruptcysanan kantamuoto banca rotta, joka tarkoittaa kauppiaan rikkilyötyä kauppapaikkaa tai penkkiä. 3 Tuomioistuimet antoivat julkisen kutsun velkojille ja tutkivat saatavien kelpoisuuden. Velkojien valitsemat toimitsijat huolehtivat konkurssipesään kuuluvien varojen hoitamisesta ja realisoinnista. Italian konkurssioikeus kehitti tietynlaisen pakkoarkodijärjestelmän sekä roomalaiselle oikeudelle vielä tuntemattoman julkisen haasteen. 4 2 Havansi, Suomen konkurssioikeus, 1991, s. 9 3 Könkkölä Linna, Konkurssioikeus, 2013, s. 8 4 Könkkölä Linna, Konkurssioikeus, 2013, s. 9
15 4 Rooman oikeuteen perustunut konkurssioikeus levisi Italiasta Ranskaan. Ranskan konkurssioikeus kehittyi ja rakentui Italialaisen järjestelmä pohjalta. Se ulotti vaikutuksensa laajalti myös muiden Euroopan maiden konkurssilainsäädäntöön. Ranskan takaisinsaantimenettelyn mukaan velallisen tuli vannoa, ettei omistanut muuta omaisuutta kuin ilmoittamansa. 5 Konkurssikelpoisiksi Ranskalainen konkurssilaki katsoi kuitenkin vain kauppiaat, muiden tavallisten velallisten velkojen perinnän tapahtuessa ulosmittaustyyppisesti. 6 Takaisinsaantilain historiaa ja kehitystä tuodaan usein esille myös oikeuskirjallisuudessa. EY:n julkisasiamiehen antaman ratkaisuehdotuksen johdannossa ja otsikon Takaisinsaannin synty ja kehitys insolvenssioikeudessa alla käydään lyhyesti läpi roomalaisen oikeuden historiaa sekä actio pauliana kannetta. 7 Kansallisista takaisinsaantilakien eroavaisuuksista huolimatta roomalaisen oikeuden keskeiset ominaisuudet ja periaatteet ovat säilyneet aina nykypäiviin saakka. 2.2 Suomen konkurssilainsäädännön kehitys Ranskan konkurssilainsäädäntö oli perustana Ruotsin konkurssilain syntymiselle ulottaen sitä kautta vaikutuksensa myös Suomen konkurssilainsäädännön kehittymiseen. Suomi oli pitkään Ruotsin vallan alla, aina vuodesta 1150 vuoteen 1809 saakka. Konkurssioikeus kehittyi Ruotsi-Suomessa keskiajalla. Peruslähtökohtana oli velkojien yhtäläinen maksunsaantioikeus. 8 Varhaisimmissa 1300-luvulta olevissa Ruotsi-Suomen maakuntalaeissa oli säännöksiä ylivelkaisten kuolinpesien varojen jaosta luvulla säädettiin joitain vararikkonormeja, joihin sisältyi etuja ja helpotuksia ilman omaa syytään vararikkoon joutuneille velallisille. 9 Ruotsin vuoden 1734 kauppakaareen sisältyi muutamia konkurssinormeja. Kauppakaaren säännökset koskivat velallisaloitteisen konkurssin aloittamista. Ainoastaan silloin, jos velallinen oli karannut, myös velkoja-aloitteinen konkurssihakemus oli mahdollinen. Konkurssioikeutta kehitettiin lisää 1700-luvulla, ja vuodelta 1767 olevaa säädöstä pidetäänkin Ruotsin ensimmäisenä konkurssilakina. 10 Vuoden 1868 konkurssisääntöön sisältyi myös takaisinsaantiin liittyviä säännöksiä. Lain mukaan velalliset jäivät velkavastuu- 5 Havansi, Suomen konkurssioikeus, 1991, s Havansi, Suomen konkurssioikeus, 1991, s EY:n tuomioistuimen julkisasiamiehen ratkaisu C-339/07, Könkkölä Linna, Konkurssioikeus, 2013, s. 9 9 Havansi, Suomen konkurssioikeus, 1991, s Havansi, Suomen konkurssioikeus, 1991, s. 13
16 5 seen jäännösveloista vielä konkurssin jälkeen. Lakiin sisältyvät konkurssirikoksia koskevat säännökset siirrettiin vuoden 1889 rikoslakiin. Velkavankeus poistettiin konkurssisäännöstä ulosottolain (1895) säätämisen myötä. 11 Suomen jouduttua Venäjän vallan alle vuonna 1809 jäi Ruotsin konkurssioikeus ns. perintönä Suomen oikeuteen. Suomen konkurssilakia uudistettiin suurelta osin Ruotsin vuoden 1862 konkurssilain pohjalta. Lakiin otettiin mukaan säännökset velkoja-aloitteisesta konkurssihakemuksesta, ja siinä tarkennettiin yksityiskohtaisemmin takaisinsaantia koskevia säännöksiä velkojien suojaamiseksi ennen konkurssia tapahtuneilta velallisen väärinkäytöksiltä ja vilpillisiltä oikeustoimilta. 12 Konkurssisääntö ja siihen liittyvä laintasoinen etuoikeusasetus tuli Suomen suurruhtinaskunnassa voimaan Velkojien maksusaantijärjestys määräytyi konkurssissa etuoikeusasetuksen mukaan. Suomen itsenäistymisen jälkeen kehitys konkurssioikeuden alalla jatkui. Vuonna 1956 asetettiin komitea valmistelemaan konkurssilainsäädännön uudistamista yhteistyössä toisten pohjoismaisten komiteoiden kanssa. Luonnos uudistuksesta valmistui, mutta sitä ei koskaan julkaistu. Komitean toiminta päättyi vuonna Komitea asetettiin uudelleen vuonna 1974 ja sen tehtäväksi tuli selvittää konkurssijärjestelmän sisältöä, toimintaa ja sen yhteiskuntapoliittista merkitystä vertaamalla sitä muiden pohjoismaiden konkurssijärjestelmiin. 2.3 Pohjoismaiden välisen yhteistyön merkitys konkurssilaisäädännölle Pohjoismaat tekivät yhteistyötä konkurssioikeuden alalla. Tarkoituksena oli yhtenäistää konkurssisäännöksiä. Pohjoismaista Norja, Tanska ja Suomi sekä myöhemmin vuonna 1962 valmisteluun mukaan tullut Ruotsi jatkoivat konkurssilainsäädännön uudistamiseen liittyvää yhteistyötä 1950-luvulta lähtien aina 1970-luvulle saakka. Pyrkimyksenä oli saada eri pohjoismaiden konkurssilait sekä takaisinsaantia koskevat säännökset mahdollisimman samansisältöisiksi ja yhdenmukaisiksi. Yhteistyön tuloksena pohjoismaiset takaisinsaantiin liittyvät säännökset vastaavatkin sisällöltään olennaisilta osin paljon toisiaan. Pohjoismaiden kesken solmittiin vuonna 1933 ns. pohjoismainen konkurssisopimus (SopS 35/35, sopimuksen tarkistus 1983, SopS 22/83). Sopimuksessa sovittiin niistä vaikutuksista, mitä yhdessä Pohjoismaassa aloitetulla konkurssilla on toisessa Pohjoismaassa. Vaikka mak- 11 Könkkölä Linna, Konkurssioikeus, 2013, s Havansi, Suomen konkurssioikeus, 1991, s. 14
17 6 sukyvyttömyysasetus on osittain korvannut pohjoismaisen konkurssisopimuksen, on se edelleen kuitenkin voimassa 13. Sopimuksen mukaan kukin maa soveltaa kansallisen konkurssilakinsa toimivaltaperusteita. Sovellettava konkurssilaki määräytyy sen pohjoismaan mukaan, missä konkurssi on aloitettu. Pohjoismaisen konkurssisopimuksen mukaan sopimusta sovelletaan vain kotipaikkakonkursseihin. Sopimuksessa ei ole määräyksiä tuomioistuimen toimivallasta. Sen osalta noudatetaan kunkin Pohjoismaan omaa kansallista lainsäädäntöä. Sopimusta ei sovelleta, jos tuomioistuimen konkurssiin asettamista koskeva toimivalta perustuu muuhun kuin velallisen kotipaikkaan. Sopimuksen mukaan yhdessä sopimusvaltiossa alkanut konkurssi käsittää kaikki velallisen jossain muussa pohjoismaassa sijaitsevan omaisuuden. MKA 44.1 artikla syrjäyttää Suomen ja Ruotsin välisissä suhteissa konkurssisopimuksen. Silloin, kun konkurssin päämenettely on aloitettu Ruotsissa, voidaan Suomessa aloittaa MKA 3.2 artiklan mukainen sekundäärimenettely. Velallisen Suomessa sijaitseva omaisuus ei silloin kuulu Ruotsissa olevaan konkurssipesään. Sen sijaan Islannissa, Norjassa tai Tanskassa sijaitseva omaisuus kuuluisi konkurssisopimuksen mukaan ruotsalaisen konkurssin piiriin. Islannissa, Norjassa tai Tanskassa aloitettuun konkurssin päämenettelyyn kuuluu velallisen Suomessa sijaitseva omaisuus. KonkL 7:1.2:n mukaan velallisen alueellista konkurssia ei silloin voi aloittaa Suomessa. Alueellinen konkurssi voidaan kuitenkin aloittaa, jos Islannissa, Norjassa tai Tanskassa ei sitä ennen ei ole aloitettu kotipaikkaan perustuvaa konkurssia. MKA syrjäytyy 44.3 artiklan a kohdan mukaan pohjoismaisen konkurssisopimuksen hyväksi silloin, jos asetus on ristiriidassa valtion aiemmin kolmannen kanssa tekemän sopimuksen kanssa. Norjassa aloitettuun velallisen kotipaikkakonkurssiin kuuluu tämän Suomessa sijaitseva omaisuus. MKA:n syrjäytymisen johdosta Suomessa oleva omaisuus kuuluu Norjalaiseen konkurssipesään silloinkin, vaikka velallisen osalta olisi Saksassa aloitettu maksukyvyttömyysmenettely päämenettelynä, jolloin omaisuus MKA:n mukaan kuuluisi saksalaiseen päämenettelyyn. 14 Silloin, kun ratkaistavana on esineoikeuksien sitovuutta koskeva kysymys, poiketaan lex concursus periaatteesta omaisuuden sijaintipaikan eli lex rei sitaen hyväksi. Pohjoismai- 13 Kts. MKA 44.3a artikla, jolloin asetusta ei sovelleta 14 Könkkölä Linna, Konkurssioikeus, 2013, s
18 7 nen konkurssisopimus ottaa kantaa ainoastaan pohjoismaisen konkurssin vaikutuksiin muissa Pohjoismaissa. Sopimus ei määrää pohjoismaisen konkurssin ulottuvuudesta. Muuhun kuin pohjoismaiseen tai EU:n jäsenmaita koskevaan kansainväliseen konkurssiin sovelletaan autonomista konkurssioikeutta. 15 Euroopan unionin jäsenyyden myötä sopimus on menettänyt osittain merkitystään. Maksukyvyttömyysasetus korvasi voimaan tultuaan Norjaa lukuun ottamatta pohjoismaiden keskinäisen konkurssisopimuksen. 2.4 Uusi konkurssilaki ja takaisinsaantilain eriytyminen omaksi laikseen Vuonna 1982 Oikeusministeriö asetti työryhmän valmistelemaan konkurssilain kokonaisuudistusta. Annettu tehtävä tuli toteuttaa osittaisuudistuksina. Työryhmän tuli ottaa valmistelutyössään huomioon pohjoismaisen lakiyhteistyön tuloksena sovitut yhteisesti hyväksytyt periaatteet sekä aikaisempien kehittämiskomiteoiden antamat lausunnot. 16 Konkurssilakiin tehtiin 1990-luvulla muutamia osittaisuudistuksia, mutta niistä huolimatta konkurssilaki säilyi pääperiaatteiltaan ja oleellisilta osiltaan hyvin samanlaisena. Konkurssilain kokonaisuudistus saatiin päätökseen, ja vuoden 1868 konkurssisääntö korvattiin kokonaan uudella konkurssilailla, joka tuli voimaan Uuden konkurssilain myötä pesänhoitajalle siirrettiin enemmän vastuuta menettelyn kulusta. Pesänhoitajan velvollisuudeksi tuli hoitaa tehtäväänsä koko konkurssimenettelyn ajan. Konkurssivalvonnat tuli toimittaa tuomioistuimen sijasta suoraan pesänhoitajalle, jonka tehtäväksi tuli laatia niiden perusteella jakoluetteloehdotus. Tuomioistuimen tehtäväksi tuli vahvistaa lopullinen jakoluettelo. Velkojainkuulustelusta ja pesäluettelon oikeaksi vannomisesta tuomioistuimessa luovuttiin. Tuomioistuimelle kuuluviin tehtäviin jäi vain lähinnä konkurssiin asettamista, pesänhoitajan määräämistä, jakoluettelon vahvistamista ja riitautusten ratkaisemista koskevat asiat. Riitautuksia koskevat asiat käsitellään tuomioistuimissa omina erillisinä riitautusoikeudenkäynteinään. Velkojien päätösvalta ja saatavan suhteelliseen suuruuteen perustuva äänivalta velkojainkokouksessa säilyi ennallaan. Uusi konkurssilaki tuli Ruotsissa voimaan vuoden 1988 alussa. Takaisinsaantia koskevat säännökset sisältyvät siellä konkurssilakiin. Suomessakin lähes Ruotsin lakia vastaavat 15 Koulu, Kansainvälisen prosessi- ja insolvenssioikeuden pääpiirteet, 2001, s HE 102/1990, s.6
19 8 takaisinsaantisäännökset sisältyivät alkujaan ensin vuoden 1868 konkurssisääntöön. Takaisinsaantisäännöksiin eri aikoina tehdyt muutokset tekivät säännöstöstä kuitenkin melko vaikeaselkoisen ja kokonaisuutena epäyhtenäisen. Katsottiin, että muutosten ja uusien takaisinsaantisäännöstöjen sisällyttäminen konkurssisääntöön ei ollut enää tarkoituksenmukaista. Takaisinsaantisäännösten eriyttäminen konkurssisäännöstä tuli ajankohtaiseksi, ja takaisinsaannista säädettiin oma erillinen laki. Pohjoismaiden välinen yhteistyö takaisinsaantisäännösten valmistelusta ja siinä sovittu linjaus otettiin lakiehdotuksessa huomioon. Näiden pohjalta laadittu takaisinsaantilaki muodostui tuolloin voimassa olleiden Norjan, Ruotsin ja Tanskan takaisinsaantia koskevien säännösten kanssa olennaisilta osiltaan samansisältöiseksi. 17 Lain tarkoituksena oli lisätä velkojien tasa-arvoa ja tehostaa heidän takaisinsaantimahdollisuuksiaan. Takaisinsaantiaikojen pidentäminen ja takaisinsaantimenettelyyn liityvien säännösten tarkentaminen toi velkojille tehokkaampaa suojaa. Velallisen ja tämän lähipiirin välisiin taloudellisiin järjestelyihin puuttuminen mahdollistettiin. Takaisinsaantilain voimaantulo aiheutti muutoksia myös muuhun lainsäädäntöön. Hallituksen esityksessä (102/1990) tuodaan esille niitä lakeja, joihin takaisinsaantilaki ulotti vaikutuksensa. Yleisen takaisinsaantiperusteen lisäksi on lain 2 lukuun otettu mukaan omina kohtinaan eri lainsäädäntöihin viittaavat oikeustoimen peräytymistä koskevat säännökset (... peräytettävissä takaisinsaantilakia koskevien säännösten nojalla ). Muuta lainsäädäntöä tarkistettiin tarvittavilta osin, ja niihin tehtiin muutoksia, jotka vastasivat takaisinsaantisäännöksiä. Peräytettävää oikeustoimea koskevien muiden lakien säännöksiin lisättiin viittaukset takaisinsaantilakiin. Ulosottokaaren 3:84 85:ssä on säännökset ulosmittaustakaisinsaannista. Velkojan oikeutta loukkaavan oikeustoimen peräyttämistä koskevan väitteen tekeminen ja kanteen nostaminen edellyttää takaisinsaantilain mukaisia perusteita. Takaisinsaantikanteen vireilletulo ja määräaika kanteen nostamiselle määräytyvät UK 3:86-87:n mukaan. UK 3:88 koskee rauennutta maksukyvyttömyysmenettelyä takaisinsaantitilanteessa. Mainitussa pykälässä viitataan määräpäivän osalta rauenneen maksukyvyttömyysmenettelyn mukaiseen määräpäivään. Takaisinsaantia on mahdollista vaatia sen jälkeen, kun ulosottoasia on tullut vireille. Yrityksen saneerausta koskevassa laissa takaisinsaantia koskevat säännökset sisältyvät :ään. Oikeustoimen peräytymisen osalta lain 35 :ssä viitataan takaisinsaantila- 17 HE 102/1990, s.6
20 9 kiin. Lain :ssä on säännökset selvittäjän ja velkojan nostaman takaisinsaantikanteen määräpäivästä. Yksityishenkilön velkajärjestelystä annetun lain 60 :ssä on takaisinsaantiperusteiden ja kolmannen aseman osalta viittaus takaisinsaantilain säännöksiin. Kanteen nostamisen määräpäivä määräytyy velkajärjestelylain mukaan. Laissa on viittaukset myös ulosottokaaren 3:84, 89 ja 90:n säännöksiin. Vakuudenantajan asemasta, vastuusta ja velvoitteista säädetään takauksesta ja vierasvelkapanttauksesta annetussa laissa. Suorituksen peräytyessä vastuun vähentymistä ja lakkaamista koskevassa TakL15 :ssä viitataan takaisinsaantilain säännöksiin. Lain 16 :ssä on säännös, joka koskee takausvastuusta vapautumista silloin, kun velkoja on laiminlyönyt päävelan valvomisen velallisen konkurssissa. Euroopan unionin jäsenyys asettaa myös Suomen konkurssi- ja takaisinsaantilainsäädännön kehitykselle omat haasteensa. Lainsäädännön yhtenäistyminen ja harmonisointi, direktiivit, asetukset ja sopimukset velvoittavat jäsenvaltioita ottamaan ne oman kansallisen lainsäädäntönsä kehittämisessä huomioon. Kansanvälistymisen myötä rajat ylittävässä insolvenssimenettelyssä tulee eteen monia haastavia kysymyksiä, joihin ei aina pelkästään kansallinen laki tai jäsenvaltioita velvoittava asetus, direktiivi tai sopimus anna suoraan selkeitä vastauksia. 3. YLEISTÄ TAKAISINSAANNISTA 3.1 Takaisinsaantivaatimusten esittäminen Konkurssiedellytysten täyttyessä tuomioistuin tekee päätöksen konkurssiin asettamisesta. Konkurssimenettelyn alkaminen on edellytys sille, että vaatimus oikeustoimen peräyttämisestä voidaan esittää. Takaisinsaantia vaativien asianosaisten taho on määritelty TakSL 23 :ssä. Konkurssipesän edustajana oikeustoimen peräyttämistä voi vaatia pesänhoitaja. Pesänhoitajalla on oikeus vaatia takaisinsaantia nostamalla kanne tuomioistuimessa, tekemällä muistutus valvontaa vastaan tai esittämällä väite konkurssipesään kohdistettua muuta vaatimusta vastaan. Oikeustoimen peräyttämistä voi vaatia myös velkoja, joka on valvonut saatavansa tai jonka saatava on muuten otettu huomioon jakoluettelossa. Velallisella itsellään ei ole oikeutta esittää takaisinsaantivaatimuksia.
KONKURSSIASIAIN SUOSITUS 9 1 (6) NEUVOTTELUKUNTA
KONKURSSIASIAIN SUOSITUS 9 1 (6) NEUVOTTELUKUNTA 28.9.2004 TAKAISINSAANNISTA KONKURSSISSA Sisältöä muutettu 5.3.2013; muutokset lihavoitu 1 YLEISTÄ Konkurssivelallisen ennen konkurssia tekemät velkojien
Sisällys. I Johdanto 1. II Konkurssin tavoitteet ja periaatteet 35. Alkusanat v Sisällys vii Lyhenteet xv
Sisällys Alkusanat v Sisällys vii Lyhenteet xv I Johdanto 1 1. Konkurssin järjestelmäyhteydet 1 1.1 Konkurssi ja konkurssioikeus käsitteinä 1 1.2 Konkurssi talousjärjestelmässä 4 1.2.1 Sulkeutunutta vai
Hallituksen esitys eduskunnalle laiksi konkurssilain muuttamisesta ja eräiksi siihen liittyviksi laeiksi. HE 12/2017 vp
1 Prof. Tuula Linna Lausunto eduskunnan lakivaliokunnalle 24.3.2017 asiassa Hallituksen esitys eduskunnalle laiksi konkurssilain muuttamisesta ja eräiksi siihen liittyviksi laeiksi HE 12/2017 vp 1. Yleistä
LUOTTOSUHDE 18.3.2015
LUOTTOSUHDE 18.3.2015 Valinnainen opintojakso, 7 op 1. a: Koron korottaminen ja b: lisäkorko ( 2. Velan periminen. (Saarnilehto, Kivi ym) 3. Korkeimman oikeuden ratkaisussa 2013:72 on kysymys muun ohessa
Velallinen Oy, kotipaikka 17.3.2001 1.9.2001. Osoite Puhelinnumero Telefaxnumero. Tuomittaviksi ja maksettaviksi esitettävät valvotut saatavat
X:N KÄRÄJÄOIKEUDELLE KONKURSSIASIA 18.8.2001 01/xxx 1 LUETTELO KONKURSSIVALVONNOISTA Velallinen Velallinen Oy, kotipaikka Y- tai henkilötunnus xxxxxxx Takaisinsaannin määräpäivä eli hakemuksen vireilletuloajankohta
Velan vanhentuminen. ALMA TALENT 2016 Helsinki
Velan vanhentuminen Tuula Linna Ari Saarnilehto ALMA TALENT 2016 Helsinki Copyright 2016 Talentum Media Oy ja tekijät Yhteistyössä Lakimiesliiton Kustannus ISBN 978-952-14-2339-0 ISBN 978-952-14-2340-6
TAMPEREEN YLIOPISTO. Johtamiskorkeakoulu. Terhi Jutila
TAMPEREEN YLIOPISTO Johtamiskorkeakoulu Terhi Jutila LAHJAOIKEUSTOIMEN PERÄYTTÄMISESTÄ TAKAISINSAANNISSA JA TAKAISINSAANNIN OIKEUSTALOUSTIETEELLISTÄ TARKASTELUA Pro gradu -tutkielma Yritysjuridiikka Tampere
Oikeusministeriön vastine lakivaliokunnalle annettujen kirjallisten huomautusten johdosta (HE 109/2016 vp)
Lainvalmisteluosasto LsN Mari Aalto 27.9.2016 Eduskunnan lakivaliokunnalle Oikeusministeriön vastine lakivaliokunnalle annettujen kirjallisten huomautusten johdosta (HE 109/2016 vp) 1. Yleistä Oikeusministeriön
Ajankohtaisia oikeustapauksia. Kuntamarkkinat lakimies, OTK, TkL Sampsa Matilainen
Ajankohtaisia oikeustapauksia Kuntamarkkinat 15.9.2016 lakimies, OTK, TkL Sampsa Matilainen Sopimukset ketä kiinnostaa 2 KKO 2016:10 (sopimus - sopimuksen tulkinta - oikeustoimi - oikeustoimen tulkinta
Tilatukilain 20. 4.2.2009 Jyväskylä MMM/Juha Palonen
Tilatukilain 20 4.2.2009 Jyväskylä MMM/Juha Palonen Tausta Tilatukilaki tuli voimaan 1.8.2005 eduskunta lisäsi lakiin 20 3 ja 4 momentin Ennen lain voimaantuloa tehtyjen vuokrasopimusten päättyessä tukioikeudet
1992 vp -HE 378 ESITYKSEN PÄÄASIALLINEN SISÄLTÖ YLEISPERUSTELUT
1992 vp -HE 378 Hallituksen esitys Eduskunnalle laeiksi perintökaaren 5 luvun 2 :n ja perintökaaren voimaanpanosta annetun lain 6 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan
KONKURSSIASIAIN SUOSITUS 14 1 (7) NEUVOTTELUKUNTA 19.5.2005
KONKURSSIASIAIN SUOSITUS 14 1 (7) NEUVOTTELUKUNTA 19.5.2005 KONKURSSIN RAUKEAMINEN 1 KONKURSSILAIN TAVOITTEET Konkurssi tulee määrätä raukeamaan, kun pesän varat eivät riitä konkurssikustannuksiin tai
HE 26/2003 vp Hallituksen esitys Eduskunnalle konkurssilainsäädännön uudistamiseksi Esityksessä ehdotetaan säädettäväksi uusi konkurssilaki. Sillä kumottaisiin vuodelta 1868 oleva konkurssisääntö. Uusi
1 LAUSUNTO 11.9.2015 Työ- ja elinkeinoministeriölle Viite: lausuntopyyntönne TEM/039:00/2014 Asia: Kilpailuoikeudellisia vahingonkorvauksia koskevan työryhmän mietintö Helsingin käräjäoikeus pyydettynä
Ehdotettu laki on tarkoitettu tulemaan voimaan mahdollisimman pian sen jälkeen, kun se on hyväksytty ja vahvistettu. HE 74/1995 vp
HE 74/1995 vp Hallituksen esitys Eduskunnalle laiksi ulosottolain 3 luvun 20 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan ulosottolakia muutettavaksi muun muassa siten, että
U 1/2013 vp. Oikeusministeri Anna-Maja Henriksson
U 1/2013 vp Valtioneuvoston kirjelmä eduskunnalle ehdotuksesta Euroopan parlamentin ja neuvoston asetukseksi (maksukyvyttömyysasetuksen muuttaminen) Perustuslain 96 :n 2 momentin mukaisesti lähetetään